hotchpotch/miracl-hf-unified huggingface dataset:
উত্তর-দক্ষিণ সড়ক করিডর
উত্তর-দক্ষিণ করিডর হল পশ্চিমবঙ্গ এর সমুদ্র বন্দর হলদিয়া বন্দর এর সঙ্গে উত্তর বঙ্গের সঙ্গে সরাসরি যোগাযোগ প্রকল্প। এই প্রকল্পের অধিনে রয়েছে রাজ্য সড়ক ৪ ও রাজ্য সড়ক ৭। এই সড়ক করিডরের দৈর্ঘ্য ২৩৫ কিলোমিটার। দেশের উত্তর-পূর্বাঞ্চল এবং নেপাল-ভুটান-বাংলাদেশের মতো পড়শি দেশগুলির সঙ্গে হলদিয়া বন্দরের যোগাযোগ বাড়ানোর জন্য চার ও সাত নম্বর রাজ্য সড়ককে চওড়া করতে হবে। সেই কাজেই রাজ্যকে ₹৪৫০০ কোটি টাকা (মোট প্রকল্প-ব্যয়ের ৭০ শতাংশ) ঋণ দেবে এডিবি। রাজ্য প্রশাসন সূত্রের খবর, এই কাজের জন্য প্রাথমিক ভাবে ২৭১ হেক্টর জমি লাগবে। সেই জমি জোগাড়ের ভার দেওয়া হয়েছে ওয়েস্ট বেঙ্গল হাইওয়ে ডেভেলপমেন্ট কর্পোরেশন বা পশ্চিমবঙ্গ সড়ক উন্নয়ন নিগমকে। ওই নিগম সূত্রের খবর, রাস্তা তৈরির ‘ডিপিআর’ বা সবিস্তার পরিকল্পনা তৈরি করছেন এডিবি-র বিশেষজ্ঞেরা। খড়্গপুর আইআইটি-র বিশেষজ্ঞেরা প্রকল্পের রিপোর্ট দেখে অনুমোদন করবেন। মন্ত্রিসভার পরবর্তী বৈঠকেই ওই রাস্তার জমি অধিগ্রহণের বিষয়টি অনুমোদন করা হবে।
চার ও সাত নম্বর রাজ্য সড়ক চওড়া করার জন্য মুর্শিদাবাদ, বীরভূম, বর্ধমান ও দুই পূর্ব মেদিনীপুরে জমি লাগবে।বর্তমাধে সেই জমি অধিগ্রহনের কাজ চলছে।প্রস্তাবিত উত্তর-দক্ষিণ করিডর যাবে মুর্শিদাবাদের মোড়গ্রামে ৩৪ নম্বর জাতীয় সড়কের পাশ দিয়ে। মোড়গ্রাম থেকে বাদশাহি রোড ধরে সেটি বর্ধমান জাতীয় সড়ক২বি হয়ে এনএইচ-২ পেরিয়ে আরামবাগে গিয়ে পড়বে। সেখান থেকে ঘাটাল হয়ে হলদিয়ায় যাবে। হলদিয়া থেকে ওড়িশা যাওয়ার রাস্তা ধরে পৌঁছবে পারাদ্বীপে। এই রাস্তাকেই নর্থ-সাউথ রোড করিডর প্রকল্প হিসেবে চিহ্নিত করা হয়েছে।
বর্তমান এই সড়ক প্রকল্পটি রাজ্য সরকারের সবচেয়ে বড় সড়ক প্রকল্প।এই সড়ক পথটি নির্মাণ সম্পূর্ণ হলে রাজ্যের পণ্য পরিবহনের চিত্র বদলে যাবে।বন্দর থেকে সহজেই রাজ্যের বিভিন্ন অংশে পণ্য পরিবহন করা যাবে।
এখন শিলিগুড়ি থেকে হলদিয়া যেতে হলে মালদহ, মুর্শিদাবাদ, নদিয়া, উত্তর ২৪ পরগনার উপর দিয়ে ৩৪ নম্বর জাতীয় সড়ক ধরে কলকাতা ঘুরে যেতে হয়। মোড়গ্রাম থেকে মেছোগ্রাম দিয়ে চার লেনের রাস্তা তৈরি হলে উত্তরের সঙ্গে হলদিয়ার দূরত্ব প্রায় ৬০ কিলোমিটার কমে যাবে। কলকাতার যানজট এড়িয়ে সহজেই মালবাহী গাড়ি তাড়াতাড়ি যাতায়াত করতে পারবে। পণ্যবাহী গাড়ি চলাচল বেড়ে যাবে এই রাস্তায়
হাসিনি পেরেরা
গামাচ্চি বিথানাগে হাসিনি মাদুশিকা পেরেরা (জন্ম: ২৭ জুন, ১৯৯৫) কলম্বোয় জন্মগ্রহণকারী প্রথিতযশা শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও, হাসিনি পেরেরা দলের অধিনায়কের দায়িত্ব পালন করেছেন। একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে কম্বাইন্ড প্রভিন্স উইম্যান, পালিঙ্ক স্পোর্টস ক্লাব উইম্যান, শ্রীলঙ্কা ক্রিকেট উইম্যান’স একাদশে অংশ নিয়েছেন তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও দলের প্রয়োজনে ডানহাতে মিডিয়াম ফাস্ট বোলিং করেন।
১ এপ্রিল, ২০১৪ তারিখে সিলেটে স্বাগতিক বাংলাদেশের বিপক্ষে টি২০আইয়ের অভিষেক হয় তার। একই বছরের ১৫ অক্টোবর কলম্বোয় সফরকারী দক্ষিণ আফ্রিকার বিপক্ষে তার ওডিআই অভিষেক ঘটে। মে, ২০১৫ সালে ওয়েস্ট ইন্ডিজের বিপক্ষে টুয়েন্টি২০ সিরিজে উদেশিকা প্রবোধ্যানি’র সাথে ১৪ সদস্যের দলে ঠাঁই হয় তার। তারা যথাক্রমে প্রসাদানি বীরাক্কোডি ও সান্দুনি আবেবিক্রেমা’র স্থলাভিষিক্ত হন।
থাইল্যান্ডে অনুষ্ঠিত ২০১৬ সালের মহিলাদের টুয়েন্টি২০ এশিয়া কাপে খেলার জন্য তাকে দলের অধিনায়কের দায়িত্ব দেয়া হয়। প্রতিযোগিতার দশম খেলায় তিনি ৫৯ বলে ৫৫ রান তুলে থাইল্যান্ডের বিপক্ষে দলকে ৭৫ রানের ব্যবধানে জয়ে সহায়তা করেন। ঐ খেলায় তিনি ম্যান অব দ্য ম্যাচ নির্বাচিত হন।
আসন্ন ক্রিকেট বিশ্বকাপকে সামনে রেখে ২৩ মে, ২০১৭ তারিখে ইনোকা রাণাবীরার অধিনায়কত্বে শ্রীলঙ্কা দলের ১৫-সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
ওয়াসিম জাফর
ওয়াসিম জাফর (; জন্ম: ১৬ ফেব্রুয়ারি, ১৯৭৮) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি ডানহাতি উদ্বোধনী ব্যাটসম্যানের দায়িত্ব করেন। এছাড়াও, মাঝে-মধ্যে ডানহাতে অফ-ব্রেক বোলিংও করতেন তিনি। রঞ্জি ট্রফি ক্রিকেট প্রতিযোগিতায় অমল মজুমদারের সর্বোচ্চ রানকে পাশ কাটিয়ে অদ্যাবধি শীর্ষস্থানে অবস্থান করছেন।
বিদ্যালয় জীবনে বর্ণাঢ্যময় ক্রিকেট জীবন অতিবাহিত করেন তিনি। ১৫ বছর বয়সেই অপরাজিত ৪০০ রান তোলেন। এরপরই প্রথম-শ্রেণীর ক্রিকেটে অংশগ্রহণ করেন। নিজস্ব দ্বিতীয় খেলায় ত্রি-শতক হাঁকান। তার অপরাজিত ৩১৪ রান প্রথমবারের মতো মুম্বইকে সিরিজে এগিয়ে রাখতে প্রভূতঃ সহায়তা করে। এছাড়াও প্রথমবারের মতো নিজ মাঠের বাইরে কোন ব্যাটসম্যানের করা ত্রি-শতক ছিল। উদ্বোধনী জুটিতে সুলক্ষ্মণ কুলকার্নি’র সাথে ৪৫৯ রান তোলেন যা মুম্বই প্রথমবারের মতো চারশত রান অতিক্রমণ করে।
মোহাম্মদ আজহারউদ্দিনের ব্যাটিংভঙ্গীমার সাথে তার ব্যাটিংয়ের খানিকটা মিল রয়েছে। ২৪ ফেব্রুয়ারি, ২০০০ তারিখে সফরকারী দক্ষিণ আফ্রিকার বিপক্ষ অভিষেক ঘটে তার। কিন্তু অভিজ্ঞ শন পোলক ও অ্যালান ডোনাল্ডের তোপের মুখে তাকে পড়তে হয়। চার ইনিংসে তিনি মাত্র ৪৬ রান তোলেন। কিছুকাল দলের বাইরে অবস্থান করতে বাধ্য হন। মে, ২০০২ সালে ওয়েস্ট ইন্ডিজ সফরে যান। ব্রিজটাউনে ৫১ ও অ্যান্টিগুয়ায় ৮৬ তোলেন। পরবর্তী গ্রীষ্মে ইংল্যান্ডে যান। লর্ডসে অর্ধ-শতক করলেও অন্যান্য ইনিংসে তেমন সফল ছিলেন না। ফলশ্রুতিতে দুই টেস্ট পর দল থেকে বাদ পড়েন।
ঘরোয়া ক্রিকেটে ব্যাপক সফলতা পাওয়ার প্রেক্ষিতে ২০০৫-০৬ মৌসুমে পাকিস্তান সফরের জন্য তাকে আমন্ত্রণ জানানো হয়। কিন্তু ঐ সিরিজের কোন টেস্টেই তাকে নেয়া হয়নি। ভারতে অনুষ্ঠিত পরবর্তী টেস্ট সিরিজে প্রথম সেঞ্চুরি করেন। নাগপুরে সফরকারী ইংল্যান্ডের বিপক্ষে ঠিক ১০০ রান তোলেন।
জুন, ২০০৬ সালে অ্যান্টিগুয়া রিক্রিয়েশন গ্রাউন্ডে স্বাগতিক ওয়েস্ট ইন্ডিজের বিপক্ষে প্রথম দ্বি-শতক তোলেন। দ্বিতীয় ইনিংসে ৫০০ মিনিটেরও অধিক সময় ক্রিজে অবস্থান করে তার এই ২১২ রান ক্যারিবীয় দ্বীপপুঞ্জে ভারতীয় ব্যাটসম্যানদের মধ্যে যৌথভাবে দ্বিতীয় সংগ্রহ ছিল।
জুলাই, ২০০৬ সালে ভারতের প্রথম পছন্দের উদ্বোধনী ব্যাটসম্যান ও জুটির সদস্য বীরেন্দ্র শেওয়াগসহ তিনি বিসিসিআইয়ের সাথে গ তালিকাভূক্ত চুক্তিতে স্বাক্ষর করেন। নভেম্বর, ২০০৬ সালে জাফরের ওডিআই অভিষেক হয়। কিন্তু দক্ষিণ আফ্রিকার বিপক্ষে তার এই অভিষেকটি সুখকর ছিল না। ওডিআই দল থেকে বাদ পড়লেও টেস্ট আঙ্গিনায় সরব ছিলেন তিনি। নিউল্যান্ডসে দক্ষিণ আফ্রিকার বিপক্ষে তৃতীয় শতক করেন। তার পরবর্তী সিরিজ ছিল স্বাগতিক বাংলাদেশের বিপক্ষে। চট্টগ্রামে উদ্বোধনী টেস্টে জোড়া শূন্য পান। কিন্তু পরের টেস্টে ১৩৮ রান তুলে রিটায়ার্ড হার্ট হন। ২০০৭ সালে সফরকারী পাকিস্তানের বিপক্ষে অনুষ্ঠিত টেস্ট সিরিজে অংশ নেন। কলকাতার ইডেন গার্ডেন্সে অনুষ্ঠিত দ্বিতীয় টেস্টের প্রথম ইনিংসে মনোমুগ্ধকর ২০২ রান তোলেন।
প্রজাধীপক
প্রজাধীপক (থাই: พระปกเกล้า
; ৮ নভেম্বর ১৮৯৩ – ৩০ মে ১৯৪১), বা সপ্তম রামা শ্যামদেশের (থাইল্যান্ডের) চক্রী রাজবংশের সপ্তম রাজা ছিলেন। তিনি শ্যামদেশের শেষ স্বেচ্ছারন্ত্রী রাজশাসন এবং প্রথম সাংবিধানিক রাজা ছিলেন।তাঁর রাজত্বকালে ১৯৩২-এর বিপ্লব হয়।  বিপ্লবের ফলে রাজনৈতিক ও সামাজিক পরিবর্তন ঘটে। এই কারণে তাঁর রাজত্বকালে শ্যামদেশ অশান্ত থাকে। তিনি চক্রী রাজবংশের একমাত্র রাজা যিনি সিংহাসন পরিত্যাগ করেন।
চুলালংকরন
ফরা বাট সমডেট ফরা পরামিনথ্রা মাহ চুলালংকরন ফরা ছুঁল চম কলাও চাও যু হুয়া(থাই : พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว
), বা (পঞ্চম রামা) (২০ সেপ্টেম্বর ১৮৫৩ – ২৩ অক্টোবর ১৯১০), শ্যামদেশের (থাইল্যান্ডের) চক্রী রাজবংশের পঞ্চমরাজা ছিলেন। তাঁর রাজত্বকালে শ্যামদেশের সরকারি ও সামাজিক সংস্কারের আধুনিকীকরণ করা হয়েছিল।
৪ নং রাজ্য সড়ক (পশ্চিমবঙ্গ)
৪ নম্বর রাজ্য সড়ক হল পশ্চিমবঙ্গ এর পূর্ব মেদিনীপুর, পশ্চিম মেদিনীপুর, বাঁকুড়া জেলা ও পুরুলিয়া জেলা এর মধ্যে দিয়ে বৃস্তিত একটি রাজ্য সড়ক।এই রাজ্য সড়ক পুরুলিয়ার ঝালদাতে শুরু হয়ে পূর্ব মেদিনিপুর এর দীঘাতে শেষ হয়েছে।এইষরাজ্য সড়কক টি ৪৬৬ কিলোমিটার বা ২৯০ মাইল দীর্ঘ।
ঝালদা-বাগমুন্ডী-চন্দকোনা-ঘাটাল-তমলুক-নন্দকুমার-কাথি-দীঘা
উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে,কলকাতা-বাসন্তী সড়ক তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতরা-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতরা হয়ে মানবাজার-বাঘমুণ্ডি-ঝালদা)
ভজিরাভুধ
ফরা বাট সমডেট ফরা পরামেন্থারমাহ ভজিরাভুধ ফরা মংকুট কলাও চাও যু হুয়া (), বা ফরা বাট সমডেট ফরা রামাতিবদি সি সিন্থারমাহ ভজিরাভুধ ফরা মংকুট কলাও চাও যু হুয়া (), বা ষষ্ঠ রামা (১ জানুয়ারি ১৮৮০ – ২৫ নভেম্বর ১৯২৫), শ্যামদেশের (থাইল্যান্ডের) চক্রী রাজবংশের ষষ্ঠ রাজা ছিলেন। তিনি ১৯১০ থেকে তার মৃত্যু অবধি রাজ করেছিলেন। রাজা ভজিরাভুধ শ্যামদেশীয় জাতীয়তাবাদ সৃষ্টি এবং প্রচার করার জন্য পরিচত হন। তাঁর রাজত্বকালে শ্যামদেশ গণতন্ত্রের পথে আরও এগিয়েছিল।
রাজ্য সড়ক ৪এ (পশ্চিমবঙ্গ)
রাজ্য সড়ক ৪এ হল পশ্চিমবঙ্গের পুরুলিয়া জেলার রাজ্য সড়ক।এই রাজ্য সড়কটি টুলিন থেকে ঝালদা পর্যন্ত গেছে।
রাজ্য সড়কটি তুলিন এর কাছে ১৮ নম্বর জাতীয় সড়ক (ভারত) থেকে উৎপন্ন হয়ে ঝালদা পর্যন্ত গেছে।এখানে এটি ৪ নং রাজ্য সড়ক এর সঙ্গে যুক্ত।সড়কটি চাস মোড় এ শেষ হয়েছে।এই রাজ্য সড়কটি ৩৯ কিলোমিটার দীর্ঘ।
কলকাতা-বাসন্তী হাইওয়ে
কলকাতা-বাসন্তী হাইওয়ে বা " বাসন্তী হাইওয়ে"' হল কলকাতা এর ইস্টর্নার মেট্রোপলিটন বাইপাস এর থেকে বাসন্তী পর্যন্ত ১ নং রাজ্য সড়ক (পশ্চিমবঙ্গ) বা ১ নম্বর রাজ্য সড়ক এর অংশ।এই হাইওয়ে দ্বারা বাসন্তী তথা সুন্দরবন এর সঙ্গে কলকাতা এর যোগাযোগ সহজ ও আরামদাক হয়েছে।এই সড়ক পথে পর্যটকরা সুন্দরবনে ভ্রমনে যেতে পারেন।
উন্নয়নের লক্ষ্যে বেসরকারি বিনিয়োগ টানা যাবে কি না, সেই ব্যাপারে সমীক্ষায় নামছে রাজ্য সরকার। প্রথম ধাপে পাঁচটি রাজ্য সড়কের ক্ষেত্রে তা খতিয়ে দেখার দায়িত্ব দেওয়া হল রেল ইন্ডিয়া টেকনিক্যাল অ্যান্ড ইকনমিক সার্ভিসেস বা রাইটস-কে। বেসরকারি লগ্নি টানার প্রাক্-সম্ভাব্যতা নিয়ে ওই সমীক্ষা প্রথমে যে-পাঁচটি রাজ্য সড়কে শুরু হবে, কলকাতা-বাসন্তী হাইওয়ে তার মধ্যে অন্যতম। বাকি চারটি রাস্তা হল দু'নম্বর রাজ্য সড়ক (হুগলি-বাঁকুড়া-খাতরা-বিষ্ণুপুর-আরামবাগ হয়ে তারকেশ্বর-বৈদ্যবাটী)।চার নম্বর রাজ্য সড়ক (মেচগ্রাম-ঘাটাল-চন্দ্রকোনা-গোয়ালতোড়-রাইপুর-খাতরা হয়ে মানবাজার-বাঘমুণ্ডি-ঝালদা)
নিকোটিনামাইড অ্যাডেনিন ডাইনিউক্লিয়টাইড ফসফেট
নিকোটিনামাইড অ্যাডেনিন ডাইনিউক্লিয়টাইড ফসফেট, সংক্ষেপে NADP একটি সহউৎপাদ হিসেবে ব্যবহৃত এনাবলিক প্রতিক্রিয়া যা লিপিড বা নিউক্লিক অ্যাসিড  এবং NADPH সংশ্লেষণে প্রয়োজন। পূর্বে একে বলা হতো ট্রাইফসফোপাইরিডাইন নিউক্লিওটাইড ( সংক্ষেপে TPN )।
বি উপপাদ্য
বি-উপপাদ্য হলো গণিতশাস্ত্রের একটি সসীম গ্রুপের উপপাদ্য যা বি-ধারণা নামেও পরিচিত ।
যদি  formula_1 সসীম গ্রুপের উদঘাতনের কেন্দ্রীভূতকারী হয় তবে  formula_2  এর প্রত্যেক উপাদান formula_1 এর পরিপূরক হবে।
নবাবপুর সরকারি উচ্চ বিদ্যালয়
নবাবাপুর সরকারি উচ্চ বিদ্যালয় ঢাকার অন্যতম পুরাতন বিদ্যালয়। পুরান ঢাকার কাপ্তান বাজার এলাকায় এই বিদ্যালয়টি অবস্থিত। বিক্রমপুর নিবাসী শিক্ষানুরাগী, জমিদার শ্রী প্রিয়নাথ পাল ১৯৩৫ সালে তার নিজের নামে এই বিদ্যালয়টি প্রতিষ্ঠা করে ছিলেন। তখন এই বিদ্যালয়ের নাম ছিলো প্রিয়নাথ হাই স্কুল । পরবর্তীতে ১৯৫১ সালে স্কুলটি সরকারি নিয়ন্ত্রণে এসে পরলে নাম পরিবর্তন করে নবাবপুর সরকারি উচ্চ বিদ্যালয় রাখা হয়। বাংলাদেশের স্বাধীনতা যুদ্ধে এই বিদ্যালয়ের জুয়েল, ফয়জুল মিন্টু সহ নাম না জানা অনেক ছাত্র শহীদ হয়। এই বিদ্যালয়ে বি এন সি সি, স্কাউট, রেড ক্রিসেন্ট এর এক একটি শাখা রয়েছে।
১৯৯৯ সালের ছাত্রদের উদ্যোগে ২০১৭ সালের ফেব্রুয়ারি মাসে দ্যা নবাব নামে নবাবপুর সরকারি উচ্চ বিদ্যালয়ের প্রাক্তন ছাত্রদের সংগঠন গঠিত হয়।
নবাবপুর সরকারি উচ্চ বিদ্যালয়ের বাদক দল তৎকালীন পূর্ব পাকিস্তানের খুব বিখ্যাত ছিল। পাকিস্তানের রাষ্ট্রপতি ফিল্ড মার্শাল আউয়ুব খান ও তৎকালীন পূর্ব পাকিস্তানের গভর্ণর মোনায়েম খান এই স্কুলের ব্যান্ড পার্টিকে বিশেভাবে পুরস্কৃত করেন।
ইসমাঈলী শিয়াদের সাত স্তম্ভ
ইসমাঈলী শিয়াদের নিজারি,দ্রুজ এবং মুসতায়ালি গোত্রত্রয়  মনে করে ইসলামের স্তম্ভ সাতটি । তারা শাহাদাহ বা সাক্ষ্য দেওয়া ইসলামের স্তম্ভ মনে করে না বরং তারা ভাবে এর ওপর ইসলামের বাকিসব স্তম্ভ দাঁড়িয়ে আছে ।
১) ওয়ালি বা অভিভাবকত্বঃ যা দ্বারা আল্লাহ,রাসূল,ধর্মগ্রন্থ,ইমাম এবং ধর্ম প্রচারকদের প্রতি প্রেম এবং আনুগত্য বুঝায় । ইসমাঈলী মতবাদ অনুসারে, আল্লাহ একক এবং অদ্বিতীয়। তিনিই সব কিছুর সৃষ্টিকর্তা। আল্লাহর মনোনীত দূতগণ বিশ্বাসীদের সঠিক রাস্তায় নিয়ে যায় ।দ্রুজরা একে "তাসলিম" বলে।
২) তাহরা বা শুদ্ধতাঃ ইসমাঈলীরা সবচেয়ে বেশী জোর দেয় শুদ্ধতা এবং এ সম্পর্কীয় কাজের ওপর। নিজারিরা এই স্তম্ভকে আরো বেশি গুরুত্বপুর্ণ মনে করে মন, আত্মা এবং ধর্ম কাজের শুদ্ধতার জন্য চেষ্টা করে। মুসতায়ালিরা প্রার্থনা এবং পরিস্কার পরিচ্ছন্ন থাকার জন্য এটি ব্যবহার করে।
৩) নামাযঃ  নিজারিরা মনে করেন নামযের পদ্ধতি নির্ভর করে যুগের ইমামের ওপর। এই কারণে তারা নামায কে বলে দুয়া এবং তারা এইভাবে দিনে তিনবার দুয়া করে। এই তিন সময় হলো সূর্যোদয়, সূর্যাস্তের পুর্বে এবং সূর্যাস্তের পরে। অন্যদিকে মুসতায়ালিরা দিনে পাঁচ বার নামায আদায় করে যেমনটা করে বারো ইমামীয়ারা। দ্রুজরা মনে করে নামযের অর্থ ""sidqu l-lisān" "এর মানে সত্য কথা বলা (আল্লাহ সম্পর্কে )। তারা পাঁচ বার নামাযে বিশ্বাসী না। তারা মাঝে মাঝে নামায পড়ে শেখার জন্য। এরকম ভাবে নামায পড়ার আর একটি কারণ হলো তাক্বিয়া।
৪) জাকাত বা দানঃ দ্রুজরা ব্যতীত সকল ইসমাঈলীরা জাকাত আদায় করে। দ্রুজরা বছর শেষে জমাকৃত সম্পদের এক অষ্টমাংশ তারা জাকাত হিসেবে দান করে দেয়। আর বাকি ইসমাঈলীরা মাসিক আয়ের ১২.৫% (আয়কর,খরচ ইত্যাদির পর অবশিষ্টাংশ ) সম্পদ তাদের ইমামকে জাকাত এবং খুমস হিসেবে দিয়ে দেয়। এই সম্পদ কেন্দ্রীয় অর্থভান্ডারে গিয়ে জমা হয় এবং বিভিন্ন জনকল্যাণমূলক কাজে তা খরচ হয়। যেমন,এই অর্থ "আগা খান বিশ্ববিদ্যালয়","আগা খান সাস্থ্য সংস্থা" এবং "আগা খান জাদুঘরে" খরচ করা হয়। এ সমস্ত প্রতিষ্ঠান "আগা খান ডেভলপমেন্ট নেটওয়ার্কের মাধ্যমে পরিচালিত হয়। যা পৃথিবীর অন্যতম বড় জনকল্যাণমূলক সংস্থা। ইসমাঈলী সংগঠন পৃথিবীর প্রায় ২৫ টি দেশে কাজ করে। তাদের পরস্পরের মধ্যে আর্থিক, ব্যবসায়িক এবং উন্নতিমূলক সহ-কার্যক্রম রয়েছে। তারা প্রায় ৫৫০ মিলিয়ন ইউরো সামাজিক এবং সাংস্কৃতিক খাতে খরচ করেছে। তারা মনে করে যে হযরত মুহাম্মাদ (সাঃ) অতীতে এইভাবেই জাকাত গ্রহন করতেন। বর্তমানে যেহেতু নবি নেই, তাই এই দায়িত্ব এখন ইমামের ওপর বর্তায়।
৫) সিয়াম বা রোজা : নিজারি এবং মুসতায়ালি সিয়াম শব্দের রূপক এবং শাব্দিক-উভয় অর্থই গ্রহণ করে। শাব্দিক অর্থে তার বুঝে যে রোজা রাখা সবার জন্য বাধ্যতামূলক, বিশেষত রমাজান মাসে। আর রূপক অর্থে বুঝে ঐশ্যরিক সত্য নিজের মধ্যে প্রতিষ্ঠিত করা এবং এই লক্ষ্য অর্জনে বা বাধা দেয় এমন কাজ থেকে দূরে থাকা। ইসমাঈলীরা মনে করে রোজার আসল এবং প্রকৃত অর্থ হলো সমস্ত খারাপ কাজ ত্যাগ করা এবং ভালো কাজে মনোনিবেশ করা।
৬) হজ্জ্ব বা তীর্থযাত্রা : ইসমাঈলীদের জন্য ইমাম অথবা তার প্রতিনিধিদের কাছে সফর করা অত্যান্ত আকাংখিত একটি ঘটনা। তাদের  তীর্থযাত্রা দুইটি, হজ্জ্ব-এ-জাহিরি এবং হজ্জ্ব-এ-বাতিনি ।প্রথমটি প্রকাশ্য প্রথমতির জন্য মক্কায় যেতে হয় এবং অপরটির জন্য যেতে হয় যুগের ইমামের কাছে। এবং অপরটি গুপ্ত। মুসতায়ালিরাও মক্কায় যায় হজ্জ্ব করতে। তবে দ্রুজরা কমই যায় মক্কায়।
৭) জিহাদ বা সংগ্রাম: ইসমাঈলীরা জিহাদের দুইটি অর্থ মনে করে। একটি ছোট জিহাদ যা ধর্মের দুশমনদের সাথে করা হয়। অপরটি  করা হয় নিজের মনের খারাপ বাসনার বিরুদ্ধে।
দ্রুজদের মতে স্তম্ভের ক্রমবিন্যাস নিম্নের মত হয় ।
১) তাসলিম বা আনুগত্য ।
সি টিভি (তুরস্ক)
সি টিভি হল তুরস্কভিত্তিক একটি পাকিস্তানি টেলিভিশন চ্যানেল।
সি টিভি হল তুরস্কের ইস্তাম্বুলভিত্তিক একটি টিভি চ্যানেল। ২০১৫ সালে চ্যানেলটি প্রতিষ্ঠিত হয় এবং নিজস্ব কার্য়ক্রম শুরু করে। চ্যানেলটি প্রভাতী অনুষ্ঠান, সিরিয়াল ও কার্টুন সম্প্রচার করে থাকে।
উর্দু ১
উর্দু ১ হল একটি উর্দু ভাষার পাকিস্তানি টেলিভিশন চ্যানেল, যার মালিক হল এলায়েন্স মিডিয়া। চ্যানেল টির সদর দপ্তর আরব আমিরাতের দুবাইয়ে অবস্থিত। ২০১২ সালের ১২ই জুন থেকে চ্যানেলটির সম্প্রচার কার্যক্রম শুরু হয়।
Urdu 1 started film distribution in 2016 under banner of "Urdu 1 Pictures".
মোহনগঞ্জ সরকারি পাইলট উচ্চ বিদ্যালয়
মোহনগঞ্জ সরকারি পাইলট উচ্চ বিদ্যালয় নেত্রকোনা জেলার মোহনগঞ্জ উপজেলায় অবস্থিত অন্যতম একটি মাধ্যমিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনে পরিচালিত।
মোহনগঞ্জ সরকারি পাইলট হাই স্কুল প্রতিষ্ঠিত হয় ১৯৩১ সালে। মোহনগঞ্জের কাজিয়াটী গ্রামের সমাজসেবক আব্দুল আজিজ আহম্মদ কচুয়ারচরের জহিরুদ্দিন মাস্টার, আলোকদিয়ার নিমাই বেপারী, মানশ্রীর মির্জা আব্দুল আজিজ ও নওহালের সাদত মীরসহ এলাকার আরও বিশিষ্টজনদের সাথে মিলে ১৯২৬ সালের ডিসেম্বর মাসে টেঙ্গাপাড়ায় মোহনগঞ্জ জুনিয়র মাদ্রাসা স্থাপন করেন। মাদ্রাসার প্রধান শিক্ষক হিসেবে জহিরুদ্দিন মাস্টারকে দায়িত্ব দেয়া হয় এবং ১৯৩১ সালে এটিকে উচ্চ বিদ্যালয় হিসেবে রূপান্তরিত করা হয়। সে সময় উচ্চ বিদ্যালয় স্থাপনের জন্য ঢাকা বোর্ডে বিপুল পরিমাণে মঞ্জুরি প্রদান করতে হতো। মোহনগঞ্জের নিমাই বেপারী এই মঞ্জুরির পুরো টাকাটা প্রদান করায় তাঁকে এবং তাঁর অবর্তমানে তাঁর পরিবারের যে কোনো একজন সদস্যকে আজীবন স্কুল পরিচালনা কমিটির সদস্য হিসেবে রাখার সিদ্ধান্ত গ্রহণ করা হয়।
==অবকাঠামো
দৈনিক মানবকণ্ঠ
"দৈনিক মানবকন্ঠ" বাংলাদেশের একটি দৈনিক পত্রিকা। বর্তমানে এর প্রচারসংখ্যা দেড় লাখের বেশি। এর অনলাইন সংস্করণ দিন দিন জনপ্রিয় পাচ্ছে।
আহমেদ তৌফিক পাশা
আহমেদ তৌফিক পাশা (‎; ১১ ফেব্রুয়ারি ১৮৪৫ – ৮ অক্টোবর ১৯৩৬) ছিলেন উসমানীয় সাম্রাজ্যের শেষ উজিরে আজম। ১৯৩৪ সালে পদবী আইন চালু হওয়ার পর তিনি ওকদাই পদবী গ্রহণ করেন এবং আহমেদ তৌফিক ওকদাই নামে পরিচিত হন।
তিনি মোট তিনবার উজিরে আজম হয়েছিলেন। দ্বিতীয় আবদুল হামিদের সময় ১৯০৯ সালে প্রথমবার, ষষ্ঠ মুহাম্মদের সময় ১৯১৮ সাল থেকে ১৯১৯ সাল পর্যন্ত দ্বিতীয়বার এবং ১৯২০ সাল থেকে ১৯২২ সাল পর্যন্ত তৃতীয়বার তিনি এই পদে ছিলেন। এছাড়াও তিনি একজন কূটনৈতিক, সিনেটের সদস্য এবং পররাষ্ট্রমন্ত্রী ছিলেন।
আহমেদ তৌফিক ১৮৪৫ সালের ১১ ফেব্রুয়ারি কনস্টান্টিনোপলে জন্মগ্রহণ করেন। তার বাবা ফরিক ইসমাইল পাশা ছিলেন গিরাই রাজবংশোদ্ভূত ক্রিমিয়ান তাতার। আহমেদ তোউফিক সামরিক বাহিনীতে যোগ দেন। জুনিয়র অফিসার হওয়ার পর তিনি সামরিক দায়িত্ব ত্যাগ করে বেসামরিক প্রশাসনে যোগ দেন। তিনি পররাষ্ট্র মন্ত্রণালয়ের বেশ কিছু পদে দায়িত্ব পালন করেছেন। রোম, ভিয়েনা, সেন্ট পিটার্স‌বার্গ‌ ও এথেন্সে তিনি রাষ্ট্রদূত ছিলেন। তিনি বার্লিনে ১৮৮৫ থেকে ১৮৯৫ সাল পর্যন্ত চার্জ দা'এফেয়ার্স‌ ও রাষ্ট্রদূত ছিলেন। ইস্তানবুল ফেরার পর তিনি পররাষ্ট্রমন্ত্রী হন। ১৮৯৯ থেকে ১৯০৯ সাল পর্যন্ত তিনি এই পদে ছিলেন। ১৯০৮ সালে দ্বিতীয় সাংবিধানিক যুগ শুরু হওয়ার পর তিনি সিনেট সদস্য হন।
১৯০৯ সালের পাল্টা অভ্যুত্থানকারীরা তৎকালীন উজিরে আজম হুসাইন হিলমি পাশার পদত্যাগ দাবি করে। এরপর আহমেদ তৌফিক পাশা উজিরে আজম হন। পরে পাল্টাঅভ্যুত্থান ব্যর্থ হওয়ার পর দ্বিতীয় আবদুল হামিদ ক্ষমতাচ্যুত হন এবং আহমেদ তৌফিক পাশা পদত্যাগ করেন। এরপর হুসাইন হিলমি পাশা পুনরায় উজিরে আজম হন।
আহমেদ ইজ্জত পাশা উজিরে আজমের পদ ত্যাগ করার পর ১৯১৮ সালের ১১ নভেম্বর আহমেদ তৌফিক পাশা উজিরে আজম নিযুক্ত হন। তার মেয়াদ শুরুর দুইদিন পরে মিত্রবাহিনী কনস্টান্টিনোপল দখল করে। ১৯১৮ সালের ২১ ডিসেম্বর মিত্রপক্ষ সুলতান ষষ্ঠ মুহাম্মদকে সংসদ বাতিলের জন্য চাপ দেয়। আহমেদ তৌফিক পাশার সরকারও এরপর বিলুপ্ত হয়। ১৯১৯ সালের ১২ জানুয়ারি তিনি পুনরায় সরকার গঠন করেন। কিন্তু মিত্রপক্ষ পুনরায় তাকে পদত্যাগে বাধ্য করে। ১৯১৯ সালের ৩ মার্চ তিনি পদত্যাগ করেন।
দ্বিতীয় মেয়াদে উজিরে আজম হওয়ার পর তৌফিক পাশা সিনেটের প্রধান হন। তিনি প্যারিস শান্তি সম্মেলনে উসমানীয় প্রতিনিধিদলের প্রধান ছিলেন। প্রতিনিধিরা উত্থাপিত কঠিন শর্ত প্রত্যাখ্যান করে। তবে দামাত ফরিদ পাশার প্রেরিত প্রতিনিধিরা শর্ত মেনে নেয় এবং সেভ্রেস চুক্তি স্বাক্ষর হয়।
১৯২০ সালের ২১ অক্টোবর তিনি পুনরায় উজিরে আজম নিযুক্ত হন। অন্যদিকে তুর্কি জাতীয় আন্দোলন আঙ্কারায় আরেকটি সরকার স্থাপন করে নিজেদেরকে বৈধ সরকার ঘোষণা করে। ১৯২১ সালে লন্ডন সম্মেলনের সময় তৌফিক পাশা আঙ্কারার সরকারকে ইস্তানবুলের সরকারে যোগ দিতে আহ্বান জানিয়েছিলেন। তবে মোস্তফা কামাল তা প্রত্যাখ্যান করে বাকির সামিহ কুন্দুহর নেতৃত্বে সম্মেলনে নিজস্ব প্রতিনিধিদল প্রেরণ করেন। ইস্তানবুলের প্রতিনিধিদলের নেতৃত্বে তৌফিক পাশা ছিলেন।
১৯২২ সালের ১ নভেম্বর উসমানীয় সাম্রাজ্য বিলুপ্ত করা হয়। তৌফিক পাশা ৪ নভেম্বর পদত্যাগ করেন।
১৯৩৪ সালে পদবী আইন চালুর পর তিনি "ওকদাই" পদবী গ্রহণ করেন। ১৯৩৬ সালের ৮ অক্টোবর তিনি ইস্তানবুলে ইন্তেকাল করেন। তাকে এদির্নে‌কাপি শহীদ কবরস্থানে দাফন করা হয়।
তার নাতি শফিক মেতু ওকদাই তার জীবনী লিখেছেন। এটি ১৯৮৬ সালে প্রকাশিত হয়। এর নাম ছিল "বুয়ুকবাবাম সুন সদরআজম আহমেদ তৌফিক পাশা" (অর্থাৎ আমার দাদা শেষ উজিরে আজম আহমেদ তৌফিক পাশা)।
ফাগুয়াড়দিয়াড় ইউনিয়ন
ফাগুয়াড়দিয়াড় ইউনিয়ন নাটোর জেলার বাগাতিপাড়া উপজেলার একটি প্রশাসনিক এলাকা।
ফাগুয়াড়দিয়াড় ইউনিয়ন উত্তরে-নাটোর সদর, দক্ষিণে-লালপুর ও বাঘা উপজেলা, পূর্বে বড়াইগ্রাম উপজেলা এবং পশ্চিমে চারঘাট উপজেলা। এর আয়তন – ১৩৯.৮৬ (বর্গ কিঃ মিঃ)। ঘনত্ব ৮৪৯জন প্রতি বঃকিঃ।
শিক্ষার হার – ৫৬.৫০%। এর মধ্যে সরকারি প্রাথমিক বিদ্যালয় ৫৬টি, কেজি স্কুল ১৪টি, এবতেদায়ী মাদরাসা ৩টি, মাধ্যমিকবিদ্যালয় ৪৩টি, মাদরাসা ৭টি, মহাবিদ্যালয় ১০টি, কারিগরি মহাবিদ্যালয় ৬টি।
২০১৬-১৭ নিউজিল্যান্ড ক্রিকেট দলের অস্ট্রেলিয়া সফর
নিউজিল্যান্ড জাতীয় ক্রিকেট দল তিনটি একদিনের আন্তর্জাতিক খেলার জন্য অস্ট্রেলিয়া সফর করে, যা ৪ ডিসেম্বর থেকে ৯ ডিসেম্বর ২০১৬-এ অনুষ্ঠিত হয়। ম্যাচ খেলেছেন হয়েছে চ্যাপেল-হ্যাডলি ট্রফি।
সিরিজ অস্ট্রেলিয়া ৩-০ গোলের জয় দিয়ে শেষ. এটা শুধু দ্বিতীয় সময় নিউজিল্যান্ড ছিল ভুক্তভোগী ছিল হোয়াইটওয়াশ অস্ট্রেলিয়া, প্রথম হচ্ছে ২০০৫ সালে নিউজিল্যান্ড মধ্যে।
২০১৬-১৭ বাংলাদেশ ক্রিকেট দলের নিউজিল্যান্ড সফর
বাংলাদেশ ক্রিকেট দল ২০১৬ সালের ডিসেম্বর থেকে ২০১৭ সালে জানুয়ারিতে দুইটি টেস্ট ম্যাচ, তিনটি একদিনের আন্তর্জাতিক ম্যাচ এবং তিনটি টি২০ ম্যাচ খেলার জন্য নিউজিল্যান্ড সফর করে। নিউজিল্যান্ড ওডিআই এবং টি২০আই উভয় সিরিজ ৩-০ এবং টেস্ট সিরিজ ২-০ তে জয় করে।
মুশফিকুর রহিম প্রথম ওডিআইতে হ্যামস্ট্রিং ইনজুরিতে পড়েন, ফলে তিনি ২য় ও ৩য় ওডিআই মাঠের বাইরে কাটাতে হয়। নুরুল হাসানকে তাঁর পরিবর্তে অন্তর্ভুক্ত করা হয়। জিতেন প্যাটেলকে তৃতীয় ওয়ানডেতে নিউজিল্যান্ড দলে যোগ করা হয়। মার্টিন গাপটিল তৃতীয় ওডিআইতে হ্যামস্ট্রিং ইনজুরিতে পড়েন, ফলে তিনি টি২০আই সিরিজে বাদ পড়েন। তাঁর পরিবর্তে নিল ব্রুমকে নেয়া হয়। ব্রুম পরে প্রথম টি২০আইতে আঙ্গুলে ব্যথা পান ও তাঁর হাতে চিড় ধরা পড়ে। নিল ব্রুমের পরিবর্তে জর্জ ওয়ার্কারকে নেয়া হয়। লুক রঙ্কি দ্বিতীয় টি২০আইতে আঘাত পান এবং তার স্থলাভিষিক্ত হন টম ব্লানডেল। মুশফিকুর রহিম, ইমরুল কায়েস ও মমিনুল হক ইনজুরির কারণে দ্বিতীয় টেস্টে বাদ পড়েন। তামিম ইকবালকে মুশফিকুর জায়গায় অধিনায়ক হিসেবে বেছে নেওয়া হয়, সেই সাথে নুরুল হাসান ও নাজমুল হোসেন শান্তকে দলে যোগ করা হয়।
প্রমীলা গুপ্ত
প্রমীলা গুপ্ত ( ১৯১২- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
প্রমীলা গুপ্ত ১৯১২ সালে লাকসামে জন্মগ্রহণ করেন। কিন্তু পিতৃভূমি ছিল ঢাকার বিক্রমপুরের মধ্যপাড়া গ্রামে। তার পিতার নাম কুমুদিনী গুপ্ত ও মাতার নাম কাদম্বিনী দেবী। তাঁর মাসতুতো বোন সুশীলা দাশগুপ্ত।
প্রমীলা গুপ্ত যখন কলেজে পড়তেন তখনই গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। "জয়শ্রী" নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রুপে তিনি প্রেসিডেন্সি, হিজলি জেলে বন্দি ছিলেন।
সুমন্ত আসলাম
সুমন্ত আসলাম বাংলাদেশের জনপ্রিয় কথাসাহিত্যিক।
সুমন্ত আসলাম জন্মেছেন সিরাজগঞ্জে। স্ত্রী ফারজানা ঊর্মি আর পাঁচ বছর বয়সী মেয়ে সুমর্মী। তাঁর বাবার নাম মরহুম সোহরাব আলী তালুকদার এবং মায়ের নাম রওশনারা পারুল।
তার বাড়িতে একটি পারিবারিক লাইব্রেরি ছিলো। সেই সূত্রেই ছেলেবেলা থেকেই বই পড়ার অভ্যাস গড়ে উঠেছে। লেখালেখির শুরু ঢাকায় আসার পরে। প্রথম বই প্রকাশ হয়েছিলো সময় প্রকাশন থেকে। ছোটগল্পের বই ‘স্বপ্নবেড়ি’।
লেখালেখিই এখন তার পেশা। এক সময় জড়িয়ে পরেন সাংবাদিকতায়। দেশের জনপ্রিয় একটি সংবাদপত্রে কাজ করেছেন দীর্ঘদিন। এখনও কাজ করছেন সংবাদপত্রেই।
পল ওয়াইজম্যান
পল জন ওয়াইজম্যান (; জন্ম: ৪ মে, ১৯৭০) অকল্যান্ডে জন্মগ্রহণকারী বিশিষ্ট নিউজিল্যান্ডীয় সাবেক আন্তর্জাতিক ক্রিকেট তারকা। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অফ স্পিন বোলারের দায়িত্ব পালন করতেন পল ওয়াইজম্যান। ডানহাতে অফ ব্রেক বোলিংয়ের পাশাপাশি ডানহাতে নীচের সারিতে ব্যাটিংয়ে নামতেন।
‘ওইজ’ ডাকনামে পরিচিত পল ওয়াইজম্যান লং বে কলেজে অধ্যয়ন করেন। নিখুঁত লাইন ও লেন্থ সহযোগে বলকে ব্যাপকভাবে ঘুরাতে সক্ষমতা দেখান। বিভিন্নমানের বল ডেলিভারী ও উচ্চমানের মিতব্যয়ী বোলিং রেটের জন্য তার সবিশেষ পরিচিতি রয়েছে। ড্যানিয়েল ভেট্টোরি’র তুলনায় নয় বছরের জ্যেষ্ঠ হওয়া স্বত্ত্বেও তিনি বামহাতি ফিঙ্গার স্পিনারের মর্যাদা পেয়েছেন। ক্যান্টারবারি দলের সদস্য ছিলেন তিনি। ক্রাইস্টচার্চে সেন্ট্রাল ডিস্ট্রিক্টসের বিপক্ষে ৯/১৩ পান যা যে-কোন নিউজিল্যান্ডীয় বোলারের দ্বিতীয় সেরা বোলিং পরিসংখ্যান হিসেবে বিবেচিত হয়ে আসছে।
১৯৯৮ সালে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক ঘটে। দ্বিতীয় ইনিংসে তিনি পাঁচ উইকেট তুলে নেন ওয়াইজম্যান।
২০০৫ সালে সেন্ট্রাল ল্যাঙ্কাশায়ার ক্রিকেট লীগে মিনরো দলের পক্ষে পেশাদার ক্রিকেট খেলেন। ২০০৬ সালে ইংরেজ কাউন্টি ক্রিকেটে ডারহামের সাথে সংযোগ রক্ষা করেন। বোল্টন ক্রিকেট লীগে ওয়াকডেনের পক্ষে খেলেন। দলের দ্বিতীয় একাদশের সদস্যরূপে ল্যাঙ্কাশায়ারের বিপক্ষে পেনাল্টিমেট চ্যাম্পিয়নশীপের খেলায় ২০০৬ মৌসুমে খেলেন। এছাড়াও তিনি পরবর্তী দুই মৌসুম চুক্তিবদ্ধ হন। কিন্তু, ২০০৯ সালের শেষদিকে ইয়ান ব্ল্যাকওয়েল ও গারেথ ব্রিজের ন্যায় স্পিনারের আবির্ভাবে দল থেকে উপেক্ষিত হচ্ছিলেন। ফলশ্রুতিতে ৩৯ বছর বয়সে প্রথম-শ্রেণীর ক্রিকেট থেকে অবসরের কথা ঘোষণা করেন।
প্রথম-শ্রেণীর ক্রিকেট থেকে অবসর নেয়ার পর তিনি নিউজিল্যান্ডে প্রত্যাবর্তন করেন। অক্টোবর, ২০০৯ সালে ক্যান্টারবারি ক্রিকেটের নেটওয়ার্ক কোচ পদে নিযুক্ত হন। ২০০৯-১০ মৌসুমে জাতীয় পর্যায়ের প্রতিযোগিতায় ক্যান্টারবারি অনূর্ধ্ব-১৭ ও অনূর্ধ্ব-১৯ দলের শিরোপা জয়ে ব্যাপক ভূমিকা রাখেন।
বাংলাদেশ ইসলামী বিশ্ববিদ্যালয়
বাংলাদেশ ইসলামী বিশ্ববিদ্যালয () হলো বাংলাদেশের ঢাকায় অবস্থিত একটি বেসরকারী বিশ্ববিদ্যালয
২০০৬ সালে সাইয়্যেদ কামাল উদ্দীন আব্দুল্লাহ আল জাফরী এর অনুরোধে প্রধান মন্ত্রী খালেদা জিয়া এটি চালু করেন। সাইয়্যেদ কামাল উদ্দিন জাফরী বর্তমানে এই বিশ্ববিদ্যালয়ের পরিচালনা পর্ষদের চেয়ারম্যান।
আবুল হোসেন (জেনারেল)
মেজর জেনারেল আবুল হোসেন, এনডিসি, পিএসসি (জন্ম: ১৫ মার্চ ১৯৬২) একজন বাংলাদেশি জেনারেল এবং বাংলাদেশের সীমান্তরক্ষী বাহিনী বর্ডার গার্ড বাংলাদেশের বর্তমান মহাপরিচালক।
আবুল হোসেন ১৯৮০ সালের ফেব্রুয়ারি বাংলাদেশ মিলিটারি একাডেমিতে যোগ দেন। তিনি বুয়েট থেকে পুরকৌশল বিষয়ে ডিগ্রি লাভ করেছেন। তিনি চট্টগ্রাম বিশ্ববিদ্যালয় থেকে বিএসসি, জাতীয় বিশ্ববিদ্যালয় থেকে ডিফেন্স স্টাডিজে মাস্টার্স ডিগ্রি লাভ করেন। তিনি ঢাকার ডিফেন্স সার্ভিস কমান্ড এন্ড স্টাফ কলেজ এবং ন্যাশনাল ডিফেন্স কলেজে পড়াশোনা করেছেন। এছাড়া তিনি আমেরিকান ইন্টারন্যাশনাল ইউনিভার্সিটি অব বাংলাদেশ থেকে ইএমবিএ এবং বাংলাদেশ ইউনিভার্সিটি অব প্রফেশনালস থেকে এমফিল (পার্ট‌-১) সম্পন্ন করেছেন।
তিনি চীনে জুনিয়র অফিসার কমব্যাট ইঞ্জিনিয়ারিং কোর্সে অংশ নিয়েছেন। পাশাপাশি তিনি তুরস্কে ব্যাটালিয়ন কমান্ডার কমান্ড কোর্স, যুক্তরাজ্যে ইন্টারন্যাশনাল বর্ডার সিকিউরিটি এন্ড ম্যানেজমেন্ট কোর্স, যুক্তরাষ্ট্রে এডভান্সড সিকিউরিটি কো-অপারেশন কোর্সে অংশ নিয়েছেন।
১৯৮১ সালের ২৭ ডিসেম্বর আবুল হোসেন বাংলাদেশ সেনাবাহিনীর ইঞ্জিনিয়ার্স কোরে কমিশন লাভের মাধ্যমে সেনাবাহিনীতে কর্মজীবন শুরু করেন। তিনি সেনা সদরদপ্তরের ইঞ্জিনিয়ার ইন চীফ শাখার জিএসও এবং ১৪ স্বতন্ত্র ইঞ্জিনিয়ার ব্রিগেডের ব্রিগেড মেজর হিসেবে দায়িত্বপালন করেছেন। তিনি স্কুল অব মিলিটারি ইঞ্জিনিয়ারিং এর সিনিয়র প্রশিক্ষক ও প্রধান প্রশিক্ষক হিসেবে দায়িত্বপালন করেছেন।
তিনি ১৭ ইঞ্জিনিয়ার কনস্ট্রাকশন ব্যাটালিয়ন, এক্সপোসিভ অর্ড‌ন্যান্স ব্যাটালিয়ন-কুয়েত, স্পেশাল ওয়ার্কস অর্গানাইজেশন এবং বিজিবির সেক্টর কমান্ডার হিসেবে দায়িত্বপালন করেছেন।
আবুল হোসেন বিভিন্ন সরকারের বিভিন্ন পূর্ত কাজে জড়িত ছিলেন। তিনি চিম্বুক-থানচি সড়ক নির্মাণ প্রকল্পের প্রজেক্ট অফিসার ছিলেন। এছাড়া ঢাকা সিটি কর্পোরেশনের প্রধান প্রকৌশলী ছিলেন। তিনি বাংলাদেশ সেনাবাহিনীর পূর্ত পরিচালক ও প্রধান প্রকৌশলী ছিলেন। তিনি এমআইএসটির কমান্ডান্ট ও সশস্ত্র বাহিনীর ইঞ্জিনিয়ার ইন চীফ ছিলেন। তিনি বাংলাদেশ অর্ডন্যান্স ফ্যাক্টরির কমান্ডান্ট হিসেবেও নিয়োজিত ছিলেন।
তিনি বাংলাদেশ ইঞ্জিনিয়ার্স ইনস্টিটিউট এর আজীবন ফেলো এবং এশিয়া প্যাসিফিক সেন্টার ফর সিকিউরিটি স্টাডিজ, ইউএসএ এর একজন সম্মানিত ফেলো।
মেজর জেনারেল আবুল হোসেন ২০১৬ সালের ২ নভেম্বর বর্ডার গার্ড বাংলাদেশের মহাপরিচালক হিসেবে সাবেক মহাপরিচালক মেজর জেনারেল আজিজ আহমেদের স্থলাভিষিক্ত হন। ১৬ নভেম্বর তিনি তার দপ্তর শুরু করেন। বিজিবির মহাপরিচালক হওয়ার পূর্বে তিনি রাষ্ট্রপতির সামরিক সচিব ছিলেন।
আবুল হোসেন বিদেশে সামরিক ও পেশাগত দায়িত্বপালন করেছেন। তিনি জাতিসংঘের শান্তিরক্ষা মিশনে অংশ নেন। এছাড়াও তিনি মোজাম্বিক এবং অপারেশন কুয়েত পুনর্গঠনে অংশ নিয়েছেন।
আবুল হোসেন ব্যক্তিগত জীবনে দুই কন্যা সন্তানের জনক।
আবুল হোসেন (দ্ব্যর্থ‌তা নিরসন)
আবুল হোসেন দ্বারা নিম্নোক্ত ব্যক্তিদের বোঝানো হয়:
চাকর
চাকর (English: Servant) বা ভৃত্য বলতে বুঝায় যে অন্যের গৃহে গৃহকর্মী হিসোবে কাজ করে। সাধারণত: চাকর আবাসিক সহায়ক হিসাবে নিযুক্ত হয়। কেউ অর্থের বিনিময়ে, কেউ শুধু খাবারের বিনিময়ে কাজ করে থাকে। একজন চাকর দৈনিক, সাপ্তাহিক, মাসিক বা বাৎসরিক ভিত্তিতে অনুযায়ী কাজ করতে পারে।
মূলত একজন চাকর তার মালিকের অধীনে চুক্তি মোতাবেক কাজ করে থাকে। চাকরের বাংলা সমার্থক শব্দ দাস, ভৃত্য, চাকর, ক্রীতদাস, অনুগত, অধীন ইত্যাদি ।
ভিক্টর ব্রুস
ভিক্টর আলেক্সান্ডার ব্রুস, ৯ম আর্ল অব এলগিন, ১৩শ আর্ল অব কিনকার্ডাইন, (১৬ মে ১৮৪৯১৮ জানুয়ারি ১৯১৭), ১৮৬৩ সাল পর্য়ন্ত লর্ড ব্রুস হিসাবে পরিচিত, একজন ডান পন্থী ব্রিটিশ উদারপন্থী রাজনীতিক। ১৮৯৪ থেকে ১৮৯৯ পর্যন্ত ভারতের ভাইসরয় হিসাবে দায়িত্ব পালন করেন। ১৯০২-০৩ সালে তিনি আর্থার বেলফোর কর্তৃক বোয়ের যুদ্ধের তদন্তকারী হিসাবে নিযুক্ত হয়েছিলেন। ব্রিটিশ সাম্রাজ্যের ইতিহাসে এলগিন কমিশন হল এধরনের প্রথম কমিশন যারা দক্ষিণ আফ্রিকা ভ্রমন করে সরেজমিনে সেই যুদ্ধে অংশগ্রহনকারী ব্যাক্তিদের কাছ থেকে মৌখিক প্রমান সংগ্রহ করেন। এই প্রয়াশ ছিল যুদ্ধে নিহত ব্যাক্তিদের জীবনের মূল্য বিবেচনায় তাদের আত্মীয় স্বজনের শোকের অনুভূতিকে সম্মান দিয়ে পরিচালিত প্রথম কোন সরকারী কার্য়ক্রম। সেসময় প্রথমবারের মতো যুদ্ধে নিহত সৈনিক ও অফিসারদের অবদানের স্বীকৃতি প্রদান করা হয়।
এলগিন কানাডার মন্ট্রিলে জন্ম গ্রহন করেন। তার পিতার নাম জেমন ব্রুস, ৮ম আর্ল অব এলগিন, কানাডার গভর্ণর-জেনারেল। তিনি গ্লেনালমন্ড কলেজ, অক্সফোর্ডে অধ্যায়ন করেন।
এলগিন ব্রিটিশ লিবারেল পার্টির রাজনীতিতে যোগ দেন। ১৮৮৬ সালে তিনি পার্টির ট্রেজারার অব হাউজ হোল্ড এবং ফার্ষ্ট কমিশনার অব ওয়ার্কস হিসাবে দায়িত্ব পালন করেন।
১৮৯৪ সালে পিতার পদাঙ্ক অনুসরন করে তিনি ভারতবর্ষের ভাইসরয় নিযুক্ত হয়েছিলেন। তার শাসনামলে তেমন কোন উল্লেখযোগ্য ঘটনা ছিলনা। লর্ড এলগিন ভাইসরয় পদের আনুষ্ঠানিকতা পছন্দ করতেন না। তার রক্ষনশীল প্রবনতা সেসময়কার ভারতের আর্থ সামাজিক অস্থিরতার উপযোগি ছিল না। তার সময়ে ভারতে দুর্ভিক্ষ দেখা দেয়। দুর্ভিক্ষে ৪৫ লক্ষ মানুষ মারা যায়।
লর্ড এলগিন ১৮৯৯ সালে ইংল্যান্ডে প্রত্যাবর্তন করেন। তাকে অর্ডার অব দ্যা গার্টার প্রদান করা হয়। ১৯০২ থেকে ১৯০৩ সাল পর্যন্ত তিনি দ্বিতীয় বোয়ের যুদ্ধের তদন্ত কমিশনের চেয়ারম্যান ছিলেন। ২৬ মার্চ ১৯০২ সালে তাকে ১ম ফিফেশায়ার ভলান্টেয়ারি আর্টিলারি কোরের সম্মানসূচক কর্ণেল হিসাবে নিয়োগ দেয়া হয়।
এলগিন কমিশন ১৯০৩ সালের বসন্তে অশ্বারোহী বাহিনী নিয়ে আলোচনায় বসে। বোয়ার যুদ্ধের সময় অনেক অশ্বারোহী বাহিনী তৈরী করা হয়। পদাতিক বাহিনীর সৈনিকদের অশ্বারোহী বাহিনীতে রূপান্তর করা হয়।
১৮৯৪ সালে ভারতের ভাইসরয় হিসাবে নিয়োগ পাবার সময় তাকে নাইট গ্র্যান্ড কমান্ডার অব দ্যা স্টার অব ইন্ডিয়া (জিসিএসআই) এবং নাইট গ্র্যান্ড কমান্ডার অব দ্যা অর্ডার অব দ্যা ইন্ডিয়ান এম্পায়ার (জিসিআইই) হিসাবে নিয়োগ দেয়া হয়। ১৮৯৯ সালে ভারত থেকে ইংল্যান্ডে প্রত্যাবর্তনের পর তাকে অর্ডার অব দ্যা গার্টার (কেজি) প্রদান করা হয়।
লন্ড এলগিন ১৯১৭ সালে ডানফার্মলাইনের তার ব্যাক্তিগত স্টেটে মৃত্যুবরন করেন। তার বয়স হয়েছিল ষাটষট্টি বছর। তার মৃত্যুর পর তার জ্যেষ্ঠ পুত্র এডওয়ার্ড তার সকল পদবীর উত্তরাধিকারী হয়েছিলেন।
গৃহকর্মী সুরক্ষা ও কল্যাণ নীতি ২০১৫
গৃহকর্মী সুরক্ষা ও কল্যাণ নীতি ২০১৫ বাংলাদেশ সরকারের একটি আনুষ্ঠানিক নীতিমালা যা চাকর বা চাকরাণী অর্থাৎ গৃহকর্মী বা গৃহভৃত্যের জন্য প্রযোজ্য। এই নীতিমালা ২০১৫ খ্রিস্টাব্দের ২১ ডিসেম্বর তারিখে অনুমোদিত ও গৃহীত হয়। এটি কোন আইন বা বিধি নয়, তবে সাধরণভাবে প্রযোজ্য। ২০১৬ খ্রিস্টাব্দের ৪ জানুয়ারি তারিকে একটি সরকারী গেজেটে এই নীতি প্রকাশ করা হয়। গৃহকর্মী নিয়োগের ক্ষেত্রে বয়স সীমা শ্রম আইন ২০০৬ এর বিধান প্রযোজ্য হবে। অর্থাৎ ১৪ বছরের কম বয়সী কোনো গৃহকর্মী রাখা যাবে না। এ নীতির মাধ্যমে দেশের প্রায় ২৫ লাখেরও বেশি গৃহকর্মীর মানবাধিকার ও শ্রমাধিকার নিশ্চিত করা হয়েছে।
দুবাই আন্তর্জাতিক ক্রিকেট স্টেডিয়ামে আন্তর্জাতিক ক্রিকেটে সেঞ্চুরির তালিকা
দুবাই আন্তর্জাতিক ক্রিকেট স্টেডিয়ামটি সংযুক্ত আরব আমিরাতের দুবাইয়ে অবস্থিত একটি বিশ্বমানের ক্রিকেট স্টেডিয়াম। এখানে ২০১০ সালে সর্বপ্রথম টেস্ট ক্রিকেট ম্যাচ অনুষ্ঠিত হয়। সেই ম্যাচে পাকিস্তানের প্রতিপক্ষ ছিলো দক্ষিণ আফ্রিকা।
নিম্নোক্ত ছকে যে টেস্ট খেলার সারাংশ দেওয়া হয়েছে তা দুবাই আন্তর্জাতিক ক্রিকেট স্টেডিয়ামে অনুষ্ঠিত হয়েছে । 
নিম্নোক্ত ছকে যে একদিনের আন্তর্জাতিক ম্যাচ খেলার সারাংশ দেওয়া হয়েছে তা দুবাই আন্তর্জাতিক ক্রিকেট স্টেডিয়ামে অনুষ্ঠিত হয়েছে
মাকতুম বিন রাশিদ আল মাকতুম স্টেডিয়াম
মাকতুম বিন রাশিদ আল মাকতুম স্টেডিয়ামটি দুবাইয়ে অবস্থিত ।  দুবাইয়ের অন্যতম দৃষ্টিনন্দন স্টেডিয়ামের মধ্যে এটি একটি। আধুনিক স্থাপত্য শৈলী এবং অভিজাত অবকাঠামোর জন্য দুবাইয়ে প্রসিদ্ধ এটি। এখানে জাতীয় এবং আন্তর্জাতিক অনেক খেলার আয়োজন করা হয়ে থাকে। বর্তমানে এই স্টেডিয়ামে প্রধানত ফুটবল খেলা হলেও অন্যান্য খেলার সুযোগ সুবিধাও আছে । UAE Pro-League এ স্টেডিয়ামটি "আল শাবাব আর আরাবি" ক্লাবের গৃহ স্টেডিয়াম হিসেবে ব্যবহৃত হয়। এখানে একসাথে ১২ হাজার দর্শক খেলা দেখতে পারেন ।
রেবিজ ভাইরাস
রেবিজ ভাইরাস () একধরণের নিউরোট্রপিক ভাইরাস যা মানুষ ও প্রাণীর দেহে রেবিজ রোগ করতে পারে। এই ভাইরাস সাধারণত প্রাণী ও মানুষের লালারসের মাধ্যমে ছড়াতে পারে।অন্যান্য র‍্যাবডোভাইরাসের মতো রেবিজ ভাইরাসেরও বহু পোষক প্রাণী রয়েছে। এই ভাইরাস জলাতংক রোগের জন্য দায়ী।
রেবিজ ভাইরাস হলো র‍্যাবডোভাইরাস পরিবারের অন্তর্গত বুলেট আকৃতির ক্যাপসিড ও লিপোপ্রোটিন এনভেলাপযুক্ত এক-সূত্রক নেগেটিভ পোলারিটি আরএনএ ভাইরাস। জিনোম আরএনএ নেগেটিভ পোলারিটি হওয়ার জন্য এর ভিরিওনে আরএনএ ডিপেন্ডেন্ট আরএনএ পলিমারেজ থাকে। রেবিজ ভাইরাস একক অ্যান্টিজেনিক টাইপ। এই ভাইরাসের অ্যান্টিজেনেসিটি এর এনভেলাপের গ্লাইকোপ্রোটিন স্পাইকে বিদ্যমান।
এই ভাইরাস সাধারণত রেবিজ দ্বারা আক্রান্ত প্রাণীর কামড়ের মাধ্যমে বিস্তার লাভ করে। রেবিজ ভাইরাস দিয়ে আক্রান্ত প্রাণীর ভাইরাল এনসেফালাইটিস হয় ফলে প্রাণীটি আক্রমণাত্মক হয়ে যায় এবং অল্পতেই কামড়িয়ে দেয়। এই ধরণের প্রাণীকে রেবিড অ্যানিম্যাল (rabid animal) বলে। এই ভাইরাস প্রায় সকল স্তন্যপায়ী প্রাণীকেই আক্রান্ত করতে পারে তবে খুব অল্পসংখ্যক স্তন্যপায়ী মানুষের সংক্রমণের উৎস হিসেবে গুরুত্ব বহন করে। সাধারণত কুকুর, বিড়াল, বাদুড়, ভোঁদড়, রাকুন প্রভৃতির মাধ্যমে বেশি ছড়ায়। সাধারণত খরগোশ ও তীক্ষ্ণদন্তী প্রাণী (rodent) যেমন, ইঁদুর, মূষিক, কাঠবিড়াল প্রভৃতির মাধ্যমে এই ভাইরাস ছড়ায় না। সারাবিশ্বে প্রতিবছর প্রায় পঞ্চাশ হাজার মানুষ রেবিজ রোগে মৃত্যু বরণ করে।
রেবিজ ভাইরাস কুকুর, বিড়াল প্রভৃতি প্রাণীর কামড়ের মাধ্যমে মানবদেহে প্রবেশ করে। কামড় স্থানেই এরা বংশবৃদ্ধি আরম্ভ করে দেয়। এরা সংবেদী স্নায়ুকে আক্রান্ত করে এবং অ্যাক্সন বেয়ে কেন্দ্রীয় স্নায়ুতন্ত্রের দিকে এগোতে থাকে। স্নায়ুর মধ্য দিয়ে পরিবহনের সময় সাধারণত কোনো ইমিউন রিয়্যাকশন হয় না, যদিওবা হয় তাহলে তা খুবই সামান্য। ভাইরাস কেন্দ্রীয় স্নায়ুতন্ত্রে পৌছানোর পর সেখানে বংশবৃদ্ধি করতে থাকে এবং পুনরায় প্রান্তীয় স্নায়ুতন্ত্র বেয়ে লালাগ্রন্থিসহ অন্যান্য অঙ্গে এসে জমা হয়। লালাগ্রন্থি থেকে লালারসে ভাইরাস প্রবেশ করে ফলে জলাতঙ্ক রোগীর কামড়ের মাধ্যমে এটা অন্যের দেহে পরিবাহিত হতে পারে। 
স্নায়ুতন্ত্রে এটি নিউরনকে ধ্বংস করে এবং এনসেফালাইটিস করতে পারে।
এই ভাইরাস দ্বারা সৃষ্ট রোগকে রেবিজ (rabies) বলে। এই ভাইরাসের সুপ্তাবস্থা কামড় স্থানের উপর ভিত্তি করে দুই থেকে ষোল সপ্তাহ বা আরো বেশি হতে পারে। পায়ের তুলনায় মাথার দিকে কামড়ালে সুপ্তিকাল আরো কমে যায় কারণ ভাইরাসের কেন্দ্রীয় স্নায়ুতন্ত্রে পৌছাতে সময় কম লাগে।
প্রথমদিকে অনির্দিষ্ট কিছু লক্ষণ যেমন জ্বর, ক্ষুধামন্দা, কামড় স্থানের অনুভূতিতে পরিবর্তন পরিলক্ষিত হয়। কয়েকদিন পর থেকে তন্দ্রা, কনফিউশন, লালারসের ক্ষরণ বৃদ্ধি প্রভৃতি লক্ষণ দেখা দেয়। সবচেয়ে লক্ষণীয় ব্যাপার হচ্ছে ঢোক গিলার সময় তীব্র ব্যথাযুক্ত সংকোচন হওয়া বিশেষ করে পানি পানের সময় গলায় তীব্র ব্যথা হয় ফলে রোগীর মধ্য হাইড্রোফোবিয়া বা পানিভীতি তৈরি হয়। এই অবস্থার জন্য বাংলায় এই রোগকে জলাতঙ্ক নামে অভিহিত করা হয়। এই রোগ একবার হলে মৃত্যু অনিবার্য। কোনো অ্যান্টিভাইরাল ঔষধ এই ভাইরাসের বিরুদ্ধে কাজ করতে পারে না তবে এই রোগের টিকা আবিষ্কৃত হয়েছে। রেবিড প্রাণী কামড় দেওয়ার সাথে সাথে দ্রুত সময়ের মধ্যা টিকা নিলে এই রোগ প্রতিরোধ করা সম্ভব।
পশ্চিম অস্ট্রেলিয়ান এথলেটিক স্টেডিয়াম
পশ্চিম অস্ট্রেলিয়ান এথলেটিক স্টেডিয়াম অস্ট্রেলিয়ার পার্থে অবস্থিত। পার্থে এথলেটিক খেলার সবচেয়ে উত্তম জায়গা হলো এই স্টেডিয়াম। ১৯৬২ সাল থেকে ব্যবহৃত  Perry Lakes স্টেডিয়ামটি নতুন জায়গায় স্থানান্তরিত করার জন্য এই স্টেডিয়াম তৈরী করা হয়। পশ্চিম অস্ট্রেলিয়ার এথলেটিক সদর দফতর এখানেই অবস্থিত। কারণ এখানে এথলেটিক খেলার অনেক সুবিধা আছে। পশ্চিম অস্ট্রেলিয়ার এথলেটিক খেলার রাজধানী তুল্য  এই স্টেডিয়ামে ফুটবল খেলাও হয়।
২০০৯ সালের ২৬শে মে স্টেডিয়ামটি উদবোধন করা হয়। পশ্চিম অস্ট্রেলিয়ার প্রধানমন্ত্রী,কলিন বার্নেট, নিজে উপস্থিত থেকে  এর শুভ সূচনা ঘোষনা করেন। তখন সূচনা হিসেবে ১০০ মিটার দৌড় প্রতিযোগিতার আয়োজন করা হয়। বিপুল সংখ্যক দর্শক তা উপভোগ করেন।
স্টেডিয়ামটি অস্ট্রেলিয়ার কিছু বিখ্যাত খেলোয়ারের বিদেহী আত্মার স্মৃতিচারণ করে দাড়িয়ে আছে। তাদের মধ্যে আছেন Shirley Strickland Grandstand, Herb Elliott Forecourt এবং Wally Foreman Walk।
দৌড় প্রতিযোগিতার জন্য এখানে একটি ৯ লেনের ৪০০ মিটার এবং ২টি ১২ লেনের ১১০ মিটার সোজা রাস্তা আছে। মাঠে পাঁচ টি লাফ খেলার স্থান,চারটি পোলভল্ট রানওয়ে আছে। মাঠের ভেতরের অংশ ফুটবল খেলার জন্য।
এখানে খেলাধুলা ছাড়াও বড় বড় কনসার্টের আয়োজন করার মত ব্যাবস্থা রাখা হয়েছে। ২০১১ সালের ২৬শে নভেম্বর  Stevie Nicks এখানে সূচনাকারী কনসার্টে অংশ গ্রহন করেছিলেন। এরপর এখানে আর কনসার্ট আয়োজন করা হয় নি। ২০১২ সালের ২৮শে মার্চ Lenny Kravitz এর কনসার্ট হওয়ার কথা থাকলেও তা পরে বাতিল করে দেওয়া হয়।
পরবর্তী লিয়াং (পাঁচ রাজবংশ)
পরবর্তী লিয়াং () (জুন ১, ৯০৭ – ৯২৩) চীনের পাঁচ রাজবংশ ও দশ রাজ্য কালের পাঁচ রাজবংশের একটি রাজবংশ। ঝু ওয়েন, মরণোত্তর সম্রাট তাইজু নামে পরিচিত, এই রাজবংশ প্রতিষ্ঠা করেন। তিনি তাং রাজবংশের শেষ সম্রাটকে তার কাছে সিংহাসন অর্পণ করতে বাধ্য করেন এবং তাকে হত্যা করে। পরবর্তী লিয়াং ৯২৩ সালে পরবর্তী তাং রাজবংশ কর্তৃক পরাজিত হওয়ার পূর্ব পর্যন্ত স্থায়ী ছিল।
ঝু ওয়েন প্রথমে হুয়াং চাওয়ের লেফটেন্যান্ট হিসেবে যোগদান করেন। তিনি হুয়াংয়ের সেরা সৈন্যবাহিনীকে নিয়ন্ত্রণের দায়িত্ব গ্রহণ করেন এবং নিজেকে কাইফেংয়ের সেনাপতি হিসেবে প্রতিষ্ঠা করেন। ৯০৪ সালে তিনি তাং রাজবংশের দুই রাজধানী চাং'আন ও লুওইয়াংয়ের উপর কর্তৃত্ব স্থাপন করেন। ৯০৪ সালে তাং সম্রাট ঝাওজংকে ঝুর নির্দেশে হত্যা করা হয় এবং তিন বছর পর তাং রাজবংশের শেষ সম্রাট আই ডি পদচ্যুত হন। সম্রাট আইকেও ঝুর নির্দেশে ৯০৮ সালে হত্যা করা হয়। এরই মধ্যে, ঝু ওয়েন ৯০৭ সালে কাইফেংয়ে নিজেকে পরবর্তী লিয়াং রাজবংশের সম্রাট হিসেবে ঘোষণা দেয়।
পরবর্তী লিয়াং রাজবংশ মূলত উত্তর চীন নিয়ন্ত্রণ করত, যদিও শাআনসির বেশিরভাগ অংশে নিয়ন্ত্রণ ছিল ছি রাজবংশের, হেবেইয়ের নিয়ন্ত্রণ ছিল ইয়ান রাজ্য এবং শানসির নিয়ন্ত্রণ ছিল শাতুও তুর্কিদের।
ঝু ছুয়ানজং ও লি কেয়ং মধ্যে বিদ্রোহের কারণে পরবর্তী লিয়াং রাজবংশের শাতুও তুর্কিদের সাথে বিরূপ সম্পর্ক ছিল। তাং রাজবংশের পতনের সময় থেকে এই বিরূপ সম্পর্ক সৃষ্টি হয়। লি কেয়ংয়ের মৃত্যুর পর তার পুত্র লি চুনসু তার জিন রাজ্য বিস্তার করতে থাকেন। চুনসু ৯২৩ সালের পরবর্তী লিয়াং রাজবংশকে পরাজিত করেন এবং পরবর্তী তাং রাজবংশ প্রতিষ্ঠা করেন।
স্মাইল (চার্লি চ্যাপলিনের সঙ্গীত)
"স্মাইল" ১৯৩৬ সালে চার্লি চ্যাপলিন মডার্ন টাইমস চলচ্চিত্রের সাউন্ডট্র্যাকে ব্যবহৃত একটি যন্ত্রসংগীত থিম, যার উপর ভিত্তি করে এ গান তৈরি হয়েছে।
সিডি ম্যাক্সি একক
১২" ম্যাক্সি একক
প্রোমোশনাল একক
প্রোমোশনাল সিডি একক
পরবর্তী তাং
পরবর্তী তাং (৯২৩ - ৯৩৭) ছিল চীনের ইতিহাসে পাঁচ রাজবংশ ও দশ রাজ্য কাল সময়ের একটি স্বল্পস্থায়ী সামন্তান্ত্রিক রাজবংশ। লি চুনসু ৯২৩ সালে এই রাজবংশ প্রতিষ্ঠা করেন, যা ৯৩৭ সাল পর্যন্ত স্থায়ী ছিল।
চারজন পরবর্তী তাং সম্রাটের প্রথম তিনজন ছিল শাতুও বংশদ্ভুত। তাং নামটি ব্যবহার করা হয় তাদের তাং রাজবংশ (৬১৮–৯০৭) এর পুনরূদ্ধারকারী হিসেবে বৈধ করার জন্য। যদিও পরবর্তী তাং রাজবংশ ৯২৩ সালে প্রতিষ্ঠিত হয় কিন্তু তারও পূর্বে জিন (৯০৭–৯২৩) নামে একটি রাজ্য বিদ্যমান ছিল।
৯০৭ সালে তাং রাজবংশের পতন হলে ঝু ওয়েন পরবর্তী লিয়াং রাজবংশ প্রতিষ্ঠা করলে এবং লি কেয়ং জিন রাজ্য (বর্তমান শানসি প্রদেশ প্রতিষ্ঠা করলে তাদের মধ্যে বিবাদের শুরু হয়। এই বিবাদ লি কেয়ংয়ের মৃত্যুর পর তার পুত্র লি চুনসুর জিন রাজ্য বিস্তার ও পরবর্তী লিয়াং রাজবংশকে পরাজয় পর্যন্ত স্থায়ী ছিল।
লি কেয়ং শক্তিশালী খিতানদের সাথে মৈত্রী স্থাপন করেন। উত্তর প্রান্তরের শাতুওরা ছিল তাদের প্রধান মৈত্রী যাদের নিয়ে তিনি রাজ্য জয় এবং বিস্তার করেন। লি চুনসু ৯২৩ সালে পরবর্তী লিয়াং রাজবংশকে পরাজিত করে এবং "তাং রাজবংশের পুনরূদ্ধারকারী" হিসেবে নিজেকে পরবর্তী তাং সম্রাট বলে ঘোষণা দেন এবং তার রাজধানী লুওইয়াংয়ে স্থানান্তর করেন।
পরবর্তী তাং তুলনামূলকভাবে স্বল্পস্থায়ী রাজবংশ ছিল, যা মাত্র তের বছর রাজত্ব করে। লি চুনসু এই রাজবংশ প্রতিষ্ঠার তিন বছর জীবিত ছিলেন। ৯২৬ সালে রাজকর্মকর্তাদের এক বিদ্রহে তিনি খুন হন। লি কেয়ংয়ের পালক পুত্র লি সিইউয়ান সিংহাসনে অধীন হন, কিন্ত খিতানদের সাথে তার সম্পর্ক তিক্ত হতে থাকে। বাকি দশ বছর বিভিন্ন আন্তঃদ্বন্দ্বে লিপ্ত হয় এবং ৯৩৬ সালে লি সিইউয়ানের জামাতা শি জিংতাং ও তার সহচর শাতুও বিদ্রোহ করে এবং পরবর্তী জিন রাজবংশ প্রতিষ্ঠা করে।
পরবর্তী তাং অঞ্চলের বিস্তৃতি পরবর্তী লিয়াংদের চেয়ে বেশি ছিল। তারা পরবর্তী লিয়াংয়ের অঞ্চলসমূহ এবং শানসি প্রদেশ অন্তর্গত নিজেদের অঞ্চলে আধিপত্য বিস্তার করে। বেইজিংয়ের কিছু অঞ্চল ও শানসির যেসব অংশ পরবর্তী লিয়াংদের অধিগত ছিল না, তারা সেসব অঞ্চলেও তাদের রাজত্ব প্রতিষ্ঠা করে। তাদের সবচেয়ে বেশি বিস্তার ঘটে ৯২৫ সালে যখন তার শু রাজ্য (বর্তমান সিচুয়ান) জয় করে। পরবর্তী তাংদের দাপট কমতে থাকলে তাদের পতনের এক বছর আগে ৯৩৪ সালে পরবর্তী শু রাজ্য প্রতিষ্ঠিত হয়।
কাবিননামা
কাবিননামা বলতে বিবাহ সম্পাদনের লিখিত চুক্তি বোঝায়। একে নিকাহনামা বলেও উল্লেখ করা হয়। বিবাহ সম্পাদনের জন্য বা বিবাহ বৈধ হওয়ার জন্য ‘কাবিননামা’ অপরিহার্য নয়। কাবিননামা একটি আইনী বাধ্যবাধকতা। বাংলাদেশের আইন অনুযায়ী সরকার কর্তৃক মনোনীত কাজী সরকার নির্ধারিত ছকে কাবিননামা সম্পাদন করে থাকেন। স্ত্রীর প্রাপ্য দেনমোহর আদায়, স্ত্রীর ভরণপোষণ, উত্তরাধিকার নির্ণয়, সন্তানের পিতৃত্ব ইত্যাদি ক্ষেত্রে যথাযথভাবে নিবন্ধিত কাবিননামা একটি আইনী দলিল।
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। উক্ত আইনে বিবাহ নিবন্ধন না-করা একটি শাস্তিযোগ্য অপরাধ। সরকার নির্ধারিত কাজী সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা নামে পরিচিত। কাবিননামায় যা অবশ্যই থাকবে তা হলো: বিবাহের ও নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকীর পরিমাণ, কাজীর সাক্ষর ও সিলমোহর ইত্যাদি।
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। সরকার নির্ধারিত কাজী বিবাহের নিবন্ধন করবেন। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন।
কাদালার দিনাম
কাদালার দিনাম ১৯৯৯ সালের একটি তামিল চলচ্চিত্র যেটি কাদির পরিচালনা করেছিলেন। কাদালার দিনাম শব্দের বাংলা অর্থ হচ্ছে 'ভালোবাসার দিন'।এই ফিল্মে দেখায় যে একটি ছেলে (কুনাল) তামিলনাড়ু থেকে মুম্বাইতে এসে সাইবার ক্যাফেতে ই-মেইল চ্যাটিং এর মাধ্যমে একটি মেয়ের (সোনালী বেন্দ্রে) প্রেমে পড়ে, পরে মুম্বাইতেই তাদের দেখা হয় এবং তারা বিয়ে করে। চলচ্চিত্রটি তেলুগু ভাষায় অনুবাদ করে 'প্রেমিকুলা রোজু' নামে মুক্তি দেওয়া হয়েছিল এবং হিন্দি ভাষায় কিছু দৃশ্য হিন্দি অভিনেতাদের দ্বারা নতুন করে শুট করে ২০০০ সালে 'দিল হি দিল মেঁ' নামে মুক্তি দেওয়া হয়। হিন্দি ভার্সনে অভিনেত্রী সোনালী বেন্দ্রে তার আসল কণ্ঠ দ্বারাই ডাবিং করেছিলেন কিন্তু তামিল আর তেলুগু ভার্সনে অন্য এক নারী তার সংলাপগুলো ডাবিং করে দিয়েছিল কারণ সোনালী তামিল এবং তেলুগু ভাষা জানেননা।
তামিলনাড়ু প্রদেশ থেকে রাজা নামী এক ছেলে মুম্বাইতে রামচন্দ্র বিদ্যায়তনে ভর্তি হওয়ার জন্য অাসে। ক্লাস শুরু হওয়ার পর একদিন সে তার সহপাঠী মান্ডির সঙ্গে সাইবার ক্যাফেতে বসে। সহপাঠীটির বুদ্ধি অনুযায়ী রাজা একটি মেয়ের সাথে চ্যাটিং করা শুরু করে যার নাম হচ্ছে রোজা।
বেশ কয়েকদিন চ্যাট করার পর এক পর্যায়ে তারা একে অপরের ছবি শেয়ার করে; ভালোবাসাও হয়ে যায় তাদের মধ্যে। তাদের সামনাসামনিও দেখা হয় তবে লজ্জার কারণে কথা বলতে পারেনা।
রাজা একদিন জেনে যায় যে রোজা হচ্ছে তাদের কলেজের মালিকের মেয়ে। এটা জেনে সে রোজাকে ম্যাসেজ দেয় যে সে তাকে ভালোবাসেনি। রোজার বিয়ের দিন তার বাবা রাজাকে তার বন্ধুদের কাছে বলতে শোনে যে সে রোজাকে ভালোবাসে, তৎক্ষণাৎ সে রাজাকে রোজার কাছে নিয়ে যায়; রোজা-রাজা পরের বছরের ফেব্রুয়ারীর ১৪ তারিখে বিয়ে করে।
ঘৃণা
ঘৃণা (English : Hate) হচ্ছে কাউকে মন থেকে অসহ্য করা বা অধিক অপছন্দ করা। এটা ব্যক্তি, দল, সত্ত্বা, বস্তু, আচরণ, বা ধ্যানধারণার বিরুদ্ধে সরাসরি নির্দেশ হতে পারে। কেউ ইচ্ছা করেই কাউকে ঘৃণা করতে পারে না। ঘৃণা মূলত কারো প্রতি বিশ্বাস বা ভালোবাসার অবনতি হলে অপর জনের ঘৃণা জন্ম হতে পারে। ঘৃণা অনেকটা ভালোবাসার বিপরীত শব্দ। সাধারণ মতে, ঘৃণা মানুষের একটি ব্যক্তিগত বিষয় হিসেবে বিবেচনা করা হয়, যেটা একজন মানুষ অপর আরেকজন মানুষের প্রতি ঘৃণা অনুভব করে। কারো প্রতি অতিরিক্ত বিশ্বাস বা ভালোবাসার মর্যাদা হানি হলে ঘৃণা প্রকাশ পায়। তবে বেশিরভাগ ক্ষেত্রে স্বার্থপর লোকদের কে ঘৃণা বেশি করে থাকে।
কাক্কী ছাট্টাই
কাক্কী ছাট্টাই (বাংলাঃ খাকী শার্ট) ১৯৮৫ সালের একটি তামিল চলচ্চিত্র যেটিতে কামাল হাসান এক বেকার বেপরোয়া রাগী তরুনের চরিত্রে অভিনয় করেন এবং তার প্রেমিকার চরিত্রে ছিলেন আম্বিকা। ১৯৮৯ সালে একই ধরণের একটি হিন্দি চলচ্চিত্র মুক্তি পায় যেটির নাম ছিল 'গুরু' এবং ওটিতে মিঠুন চক্রবর্তী এবং শ্রীদেবী মুখ্য চরিত্রে ছিলেন।
মুরালী (কামাল হাসান) পুলিশ বাহিনীর চাকরী পাবার আশায় উৎসুক থাকে, তবে চাকরী তার জোটেনা। উমা (আম্বিকা) হচ্ছে মুরালীর প্রতিবেশী, উমা মুরালীকে ভালোবাসে। পুলিশবাহিনীতে ঘন ঘন পরীক্ষা দিয়েও মুরালী বাদ পড়ে এর কারনে তার মেজাজ খারাপ থাকে, একদিন সে ভিকি (সত্যরাজ) নামের এক ব্যক্তির গুন্ডাবাহিনীতে যোগ দেয়। মুরালীর অনিতা (মাধবী) নামের একটি মেয়ের সাথে বন্ধুত্ব গড়ে ওঠে। সিনেমার শেষ দিকে ভিকি আর অনিতা মারা যায় আর মুরালী উমাকে নিয়ে পালায়।সঙ্গীত ইলাইয়ারাজা দ্বারা সুর করা ছিল।
সরোজ দত্ত
সরোজ দত্ত (জন্ম: ১৯১৫ মৃত্যু: ৭ আগস্ট ১৯৭১) হচ্ছেন ভারতীয় বাঙালি বামপন্থী রাজনীতিবিদ ও বুদ্ধিজীবী। তাঁর পুরো নাম সরোজকুমার দত্ত। পিতার নাম হৃদয়কৃষ্ণ দত্ত।
১৯৩০ সালে বাংলাদেশের নড়াইলের ভিক্টোরিয়া কলেজিয়েট স্কুল থেকে ম্যাট্রিক পাশ করেন প্রথম বিভাগে ও ১৯৩৩ এ আই এস সি পাশ করেন সেখান থেকেই। ১৯৩৬ সালে কলকাতার বিদ্যাসাগর কলেজ থেকে বি এ পাস করেন। কলেজে পড়াকালীন রাজনৈতিক কার্যকলাপের দরুন কিছুকাল রাজবন্দী জীবন কাটাতে হয়। ১৯৩৯ সালে কলকাতা বিশ্ববিদ্যালয় থেকে ইংরেজিতে এম এ পাশ করেন।
১৯৩৮ সাল থেকে অতি আধুনিক বাংলা কবিতা সম্পর্কিত নিবন্ধগুলি বিতর্ক ও সাহিত্য জগতে আলোড়ন ফেলে। অগ্রনী, পরিচয়, স্বাধীনতা, অরণি ইত্যাদি পত্রপত্রিকায় তার অজস্র লেখা বাংলা প্রগতিশীল সাহিত্যের অন্যতম সম্পদ। ওই বছরই কলকাতায় আশুতোষ হলে নিখিল ভারত প্রগতি সংঘের দ্বিতীয় সম্মেলনে পঠিত বুদ্ধদেব বসুর বাংলা সাহিত্য সংক্রান্ত প্রবন্ধের জবাবে বামপন্থী বুদ্ধিজীবী সরোজ দত্ত 'ছিন্ন করো ছদ্মবেশ' লিখে বাংলা সাহিত্যে মার্ক্সবাদী ধারার ভিন্ন মাত্রার সূচনা করেন। সরোজ দত্ত - সমর সেন বিতর্ক বাংলা প্রগতিশীল সাহিত্য বিতর্কের অন্যতম গুরুত্বপূর্ণ অধ্যয়। এর পরে যুগান্তর পত্রিকায় সহ সম্পাদকের কাজ করেছেন এবং পরে অমৃতবাজার পত্রিকায় যোগ দেন। ১৯৪৬ এর রক্তক্ষয়ী দাংগার সময় প্রেসকর্মীরা না আসতে পারলেও সরোজ দত্ত প্রায় একার প্রচেষ্টায় পত্রিকা প্রকাশের কাজ করে গেছেন। এসময় বিখ্যাত সাংবাদিক সত্যেন্দ্রনাথ মজুমদারের সাথে আলাপ হয় ও তার সম্পাদিত অরণি সাপ্তাহিকের সংগে যুক্ত হন। ১৯৪৬ সালে প্রকাশিত হয় তার অনূদিত রোমা রোলার আত্মজীবনী "'শিল্পীর নবজন্ম"'। ১৯৪৮ সালে মতাদর্শগত কারনে প্রেস ধর্মঘটে যোগদানের জন্যে অমৃতবাজার পত্রিকার চাকরি যায়। বহু কবিতা, প্রবন্ধ লেখার পাশাপাশি দেশী বিদেশী সাহিত্যিকদের অসংখ্য রচনা অনুবাদ করেছিলেন। গোলাম কুদ্দুসের পরিচয় পত্রিকার সহ সম্পাদক হয়েছিলেন। মাক্সিম গোর্কির 'নানা লেখা', লেনিন পত্নী ক্রুপস্কায়ার On memory of lenin, পি পাভলেংকোর 'সোনার ফসল', ল্যেভ তল্‌স্তোয়ের 'রেজারেকশন', ইভান তুর্গেনেভের 'স্প্রিং টরেন্ট, প্যাট্রিস লুমুম্বা, পারভেজ শাহেদী, নিকোলাস ভ্যাপসারভ'র কবিতা অনুবাদ করেছেন।
ছাত্রাবস্থায় থেকে বিপ্লবী রাজনীতির প্রতি ঝোঁক ছিল ও কলেজ জীবন থেকেই ভারতের কমিউনিস্ট পার্টির সাথে যোগাযোগ হয়। ১৯৪২ সালে অবিভক্ত ভারতীয় কমিউনিস্ট পার্টির ওপর থেকে নিষেধাজ্ঞা উঠে যায় এবং পার্টির পত্রিকা 'জনযুদ্ধ' তে লিখতে শুরু করেন। ১৯৬৪ সালে ভারতীয় কমিউনিস্ট পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী)তে যোগ দেন। মুখপত্র দেশহিতৈষীতে তার লেখা প্রকাশিত হতে থাকে। নয়া সংশোধনবাদের তীব্র সমালোচনা ও নকশালবাড়ী কৃষক আন্দোলনের প্রতি সমর্থন মূলক লেখার ফলে পার্টি অফিসেই গুন্ডা কতৃক প্রহৃত হন। পার্টি পূনরায় বিভক্ত হলে নকশালপন্থী ভারতীয় কমিউনিস্ট পার্টি (মার্কসবাদী - লেনিনবাদতে যোগ দেন।
নকশালবাড়ী আন্দোলনের প্রান পুরুষ চারু মজুমদারের সংগে নবগঠিত পার্টির কেন্দ্রীয় কমিটির সদস্য হন এবং মুখপত্র 'দেশব্রতী'তে পার্টি লাইনের সমর্থনে 'শশাংক' ছদ্মনামে নিয়মিত তার লেখা প্রকাশ হতে থাকে। শ্রেনীশত্রু খতম, সশস্ত্র কৃষি বিপ্লবের প্রতি সমর্থনকারী তার লেখা ও সাংস্কৃতিক বিপ্লবের আলোকে নবজাগরনের মনীষীদের প্রতি মূল্যায়নকারী প্রবন্ধসমূহ নকশালপন্থী তরুন-তরুনীদের কাছে অতি জনপ্রিয় ছিল।
১৯৬৮ সাল থেকে আত্মগোপন করেছিলেন সরোজ দত্ত। ১৯৭১ সালের ৪ আগস্ট শেষ রাত্রে পুলিশ তাকে বন্ধু অধ্যাপক দেবীপ্রসাদ চট্টোপাধ্যায়ের বাড়ি থেকে গ্রেপ্তার করে নিয়ে যায় এবং পুলিশের খাতায় তিনি আজও নিখোঁজ। সন্দেহ করা হয় ময়দানে সাজানো এনকাউন্টারে পুলিশ তাকে হত্যা করে।
ইউনাইটেড ইসলামিয়া সরকারি উচ্চ বিদ্যালয়
ইউনাইটেড ইসলামিয়া সরকারি উচ্চ বিদ্যালয় () বাংলাদেশের মাদারিপুর জেলার ঐতিহ্যবাহী একটি শিক্ষা প্রতিষ্ঠান। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনে পরিচালিত।
মাদারীপুর শহরের উত্তর কেন্দ্রস্থলে পুরান বাজার সংলগ্ন বাদামতলা সড়কের পাশে ইউনাইটেড ইসলামিয়া সরকারি উচ্চ বিদ্যালয়ের অবস্থান।
উনিবিংশ শতাব্দীর শেষ দিকে (১৮৮৫ খ্রিস্টাব্দ) মাদারীপুর হাই স্কুল নামে একটি স্কুল স্থাপিত হয় আড়িয়াল খাঁ নদীর উত্তর তীরে। তখন মাদারীপুর শহরটি ওখানেই ছিল। নদী ভাঙ্গনের ফলে শহরটি বিলীন হয়ে যাওয়ায় বর্তমানে কলেজ রোডের পশ্চিম পাড়ে যে স্থানে পাবলিক হেলথ এর গুদাম অবস্থিত সেখানে স্কুলটি স্থানান্তরিত হয়। সেখানকার উত্তর পাশে বিশাল পুকুরের পূর্ব ও দক্ষিণ পাড়ের সমস্ত জায়গা গোসাইদের নিকট থেকে লিজ নেওয়া হয়েছিল। পুকুরের উত্তর তীরে বিশাল এলাকা নিয়ে গোসাইদের পাকা ভবনসহ মস্তবড় বাড়ী ছিল। বর্তমান বাসিন্দাদের নিকট সব বিক্রি করে তারা ভারতে চলে যায়। প্রাচীন পাকা ভবনটি কিছুদিন আগেও কালের সাক্ষী হয়ে দাঁড়িয়ে ছিল। বিংশ শতাব্দীর প্রথম দিকে (১৯১৩ খ্রিস্টাব্দ) বর্তমান নাজিমউদ্দিন কলেজ যে স্থানে রয়েছে সেখানে ইসলামিয়া হাই স্কুল নামে আর একটি হাই স্কুল স্থাপিত হয়। ১৯৪৮ সনে ইসলামিয়া হাই স্কুল তার নিজস্ব জায়গা কলেজকে ছেড়ে দিয়ে মাদারীপুর হাই স্কুলের সাথে মিশে যায়। এ কারনে দুটি স্কুলের মিলিত নাম হয় ইউনাইটেড ইসলামিয়া মাদারীপুর হাই স্কুল। পরবর্তীতে ১৯৬৮ সনে স্কুলটি জাতীয়করণ করা হয় এবং নামকরন করা হয় দি ইউনাইটেড ইসলামিয়া সরকারি উচ্চ বিদ্যালয়।
বর্তমানে বিদ্যালয়টির অধীনে তৃতীয় শ্রেণী থেকে দশম শ্রেণী পর্যন্ত পড়ানো হয়। মূলত মূল ব্যবস্থাপনায় ষষ্ঠ শ্রেণী থেকে দশম শ্রেণী পর্যন্ত পরিচালিত হয় বলে বিদ্যালয়টি মাধ্যমিক হিসেবে শ্রেণীবদ্ধ। বিদ্যালয়টি "প্রভাতি" এবং "দিবা" -এই দুই শাখায় পরিচালিত হয়।
এ বিদ্যালয়ের ছাত্র ছিলেন বঙ্গবন্ধু শেখ মুজিবুর রহমান, বৃটিশ বিরোধী আন্দোলনের অন্যতম নেতা পূর্ণচন্দ্র দাস, চিত্তপ্রিয় রায়চৌধুরী, নীরেন্দ্রনাথ দাশগুপ্ত, মনোরঞ্জন সেনগুপ্ত, কিংবদন্তী চলচ্চিত্রাভিনেতা হুমায়ুন ফরীদি সহ অসংখ্য কৃতি ব্যক্তিত্ব।